**ОБЕДИНЕНО УЧИЛИЩЕ „ИВАН ВАЗОВ”**

**с. Зафирово, общ. Главиница, обл. Силистра, e-mail:** [**ou\_zafirovo@abv.bg**](mailto:ou_zafirovo@abv.bg)

**Утвърдил:**

**/Пл. Петков/**

**ПРОГРАМА**

**ЗА ПРЕВЕНЦИЯ**

**НА РАННОТО НАПУСКАНЕ**

**НА УЧИЛИЩЕ**

**Приета на заседание на ПС: Протокол №2/03.11. 2017 г. и актуализирана на ПС протокол № 9/10.09.2024 г.**

Програмата за намаляване дела на преждевременно напусналите образователната система е разработена в съответствие с рамкови европейски и национални документи и определените приоритети за развитие в сферата на средното образование.

Програмата конкретизира ключовите мерки в политиките за превенция,интервенция и компенсиране на отпадането и преждевременното напускане на училище на Стратегията за намаляване дела на преждевременно напусналите образователната система (2013–2020), приета от Министерския съвет с Протокол № 44 от 30. 10. 2013 год.

С дейностите си програмата е ориентирана към реализиране на политики и мерки за постигане на стратегическата цел и оперативните цели на Стратегията за намаляване дела на преждевременно напусналите образователната система.

1. SWOT АНАЛИЗ

- определяне на рисковите групи ученици, застрашени от отпадане в Об.У "Иван Вазов"и прилагане на мерки, свързани с превенцията, работещи по отношение на справянето с риска от отпадане от училище;

- дефиниране на дейности, насочени към идентифицираните рискови групи от ученици, предлагащи промяна в нагласите с цел повишаване мотивацията на учениците за учене, чрез предлагане на качествено образование;

- използване на интерактивни методи на преподаване, повишаване; квалификацията на учителите, превръщане на училището в желана територия;

- подобряване на МТБ, включване на учениците в извънкласни форми, проекти и целодневна организация на учебния процес, приоритети,дефинирани в Стратегията за развитие на училището, ГП и Плана за квалификация на педагогическите кадри;

- обмен на добри и работещи практики между заинтересованите страни;

- усъвършенстване на системата за събиране на постоянна и надеждна информация за движението на децата и учениците.

1. АНАЛИЗ НА СЪСТОЯНИЕТО В УЧИЛИЩЕТО

В началото на учебната 2024/2025 година броят на учениците, обучаващи се в училището е 126. Учениците са от селата Зафирово, Богданци, Долно Ряхово, Коларово, Косара, Малък Преславец, Сокол и Дичево. Етническият състав е разнороден, преобладават учениците са от ромски етнически състав, но има ученици, които са от български произход и турски етнически състав.

Всяка учебна година в училището се разработва програма от превантивни мерки за преодоляване отпадането на учениците от училище и регистър към нея.

За ефективното прилагане на програмата е необходимо да се определят рисковите групи от ученици, застрашени от отпадане, както и да се предложат превантивни мерки,насочени към тези групи. Няколко са причините,водещи до отпадането на ученици от училище. Тези причини обуславят и рисковите групи от ученици,застрашени от отпадане.

Най-често срещани причини са:

- икономически –ниски социални доходи,водещи до заминаване на семействата в чужбина;

- семейни;

- здравословни;

- ниска мотивация, слаб успех, голям брой извинени и неизвинени отсъствия, лоша дисциплина.

Увеличава се броят на учениците без родителски надзор и деца в риск – по голям обхват на задържането им в училище – обучение и възпитание под педагогически контрол. Причините за това са социални- заминаване на цялото семейство поради ниски доходи и безработица.

Семейните причини обхващат широк кръг от проблеми, свързани с родителска незаинтересованост, противоречия и конфликти в семейството, отрицателно въздействие на домашната среда, ниско образование на родителите, бедност, етнокултурни традиции.

Като следваща рискова група ученици, застрашени от отпадане, бихме определили тези, които нямат желание за учене. През предходната 2023/2024 учебна година броят на учениците със слаб успех в края на годината е 5.

Анализът на данните за броя на допуснатите от учениците отсъствия

за учебната 2023/2024 година показва, че средно учениците са допуснали по 8 неизвинени отсъствия за учебна година.

Превантивни мерки за намаляване на отсъствията са и периодичното информиране на Дирекция „Социално подпомагане” за ученици, допуснали над 5 неизвинени отсъствия за един месец, както и периодични доклади до МКБППМН и образуване на възпитателни дела за ученици с противообществени прояви.

Училището прилага и други мерки за превенция на ранното напускане на системата, като сред тях са:

•Работата по проекти – „Подкрепа за успех“, „Образование за утрешния ден“

• Целодневната организация на учебния ден / І-VII клас от 2016/17 г.

•Осигуряване на безплатна закуска за учениците от начален етап и осигуряване на безплатно обедното хранене за учениците от І- VII клас;

•Провеждане на ефективни консултации по учебните предмети;

•Системни разговори с родители и ученици;

III. МЕРКИ ЗА ПРЕВЕНЦИЯ НА ПРЕЖДЕВРЕМЕННО НАПУСНАЛИТЕ ОБРАЗОВАТЕЛНАТА СИСТЕМА

|  |  |  |  |  |
| --- | --- | --- | --- | --- |
| Мерки за реализиране  на политиките | Отговорник | Срок за изпълнение | Индикатори | |
| 1. Разработване и реализиране на мерки за проследяване на преместването и отсъствията на учениците /ежемесечни  справки, писма до родители/ | Класни ръководители | 2024/2025 г. | Брой отсъствия  Брой преместени  ученици | |
| 2. Повишаване интереса на учениците  към работата в екип чрез участие в училищни кампании.  Отбелязване на:  Световния ден на водата, Да почистим България, Деня на Земята, състезания,  важни годишнини от историята на България | Учители начален етап  Учители природни науки и технологии | 2024/2025 г. | Брой проведени  кампании  Брой участвали  ученици | |
| 3. Планиране и осъществяване на  контрол за редовно вписване на  отсъствията на учениците в ЗУД и  подаване на данните към Регистъра за  движение на учениците | Директор | 2024/2025 г. | Брой извършени  проверки | |
| 4. Планиране и осъществяване на  контрол върху спазването на задълженията на класните ръководители по Наредба № 12 за статута и професионалното развитие на учителите, директорите и другите педагогически специалисти:  - анализ и оценяване на рисковите фактори за отпадане на ученици  –ученици със слаб успех, лоша дисциплина, отсъствия, набелязани  мерки от класните ръководители. | Директор | 2024/2025 г. | Брой извършени  проверки  Брой проверени  обекти | |
| 6. Повишаване на броя на учениците,  обхванати в целодневната организация на учебния ден. | Класни ръководители  и възпитатели | 2024/2025 г. | Брой обхванати  ученици | |
| 7. Провеждане на беседи в ЧАСА НА КЛАСА – за кибер-тормоз, трафик на хора и други. | Класните ръководители | 2024/2025 г. | Брой обхванати ученици | |
| 8. Повишаване на качеството на образованието като предпоставка за  развитие на личността на всяко дете и ученик и предотвратяване на  преждевременното напускане на училище | Педагогическия колектив | 2024/2025 г. | Брой обхванати ученици | |
| 9. Прилагане на комуникативния подход в обучението чрез индивидуална и групова работа на учениците и развиване на уменията им за вземане на решения в реални житейски ситуации. | Педагогическия колектив | 2024/2025 г. | Брой обхванати ученици | |
| 10. Въвеждане на иновативни практики и интерактивни методи на преподаване за повишаване равнището на грамотност на учениците. | Педагогическия колектив | 2024/25 г. | Брой обхванати ученици | |
| 11. Анализиране на резултатите от  обучението по отделните учебни  предмети спрямо очакваните резултати | Начални учители  Учители по отделните предмети | 2024/25 г. | Резултати от  обучението | |
| 12. Анализ на движението на  учениците и причини за напускането им | Директор | 2024/25 г. | Брой напуснали  ученици | |
| 13. Подобряване възможностите за обучение на деца със СОП  - осигуряване на допълнителна подкрепа  - прилагане на единна методика за оценяване | Учителите,  работещи с деца  със СОП  Ресурсен  учители | 2024/25 г. | Брой разработени  програми | |
| 16. Участие в НП ,”Училищен плод” и „Училищно мляко” | Училищното ръководство | 2024/25 г. | Брой обхванати ученици | |
| IV. ПОЛИТИКИ ЗА ИНТЕРВЕНЦИЯ НА ПРЕЖДЕВРЕМЕННОТО НАПУСКАНЕ НА УЧИЛИЩЕ | | | |
| Мерки за реализиране  на политиките | Отговорник | Срок за  изпълнение | Индикатори | |
| 1. Повишаване участието и ангажираността на родителите за създаване на благоприятна образователна среда и подготовката на училищни празници. | Педагогическият колектив и медиатор | 2024/25 г. | Брой обхванати  родители | |
| 2. Организиране на благотворителни и дарителски акции – коледен базар, за подпомагане на деца в неравностойно положение | Учители, медиатор, ученици и родители | 2024/25 г. | Брой проведени акции | |
| 5. Организиране на дежурство от ученици; Участие на ученици в екипите по разработване и реализация на проекти. | Ученически съвет | 2024/25 г. | Брой обхванати ученици | |
| 6. Разговори с родители за допълнителни занимания на учениците в часовете за консултации с цел мотивация за участие в образователния процес и развиване на знания, умения и компетентности. | Учители и възпитатели | 2024/25 г. | Брой обхванати ученици | |
| 7. Разговори с родители за включване на учениците в целодневна организация на учебния ден. | Учители, възпитатели и медиатор | 2024/25 г. | Брой обхванати ученици | |
| 8. Кариерното ориентиране и консултиране на седмокласниците за информиран избор и практическата полза от придобитите компетентности. | Класните ръководители на седми клас | 2024/25 г. | Брой обхванати ученици | |
| 9. Сътрудничество с различни организации МКБППМН, ДПС, Дирекция „Социално подпомагане”, отдел „Закрила на детето”, за обща и допълнителна подкрепа на личността. | Директор, медиатор | 2024/25 г. | Брой срещи | |
| 10. Планиране на дейности в плана на  класния ръководител, насочени към  идентифициране на ученици в риск и  индивидуалното им консултиране | Класните ръководители и медиатор | 2024/25 г. | Брой проведени  Консултации и срещи | |

V. Политики за компенсиране на ефекта от преждевременното напускане на училище

1. Популяризиране на възможностите за учене в клубове, библиотеки.

2. Механизъм за противодействие на тормоза в училище и за действие в кризисни ситуации:

- разработване на механизъм и на процедура при кризисна интервенция в училище;

- индивидуални консултации при проблеми и конфликтни ситуации с ученици;

- консултации на родители и класни ръководители;

- тренинги по класове за справяне с насилието и тормоза.

3. Разширяване на формите за индивидуално и групово наставничество - оказване на помощ, на деца, ученици и педагогически специалисти с цел преодоляване на трудности в образователен, социален или личен план:

- педагогически съветник;

- класни ръководители;

- специалисти отвън/община, организации/.

4. Училищни комисии:

- училищна комисия за БППМН, свързана с отдел „Закрила на детето”,

- комисия за деца в риск;

- екип за подкрепа за личностно развитие